laion/Wikipedia-Exotic huggingface dataset:
Middle-earth: Shadow of Mordor

Middle-earth: Shadow of Mordor הוא משחק וידאו מבוסס עולם פתוח שפותח על ידי Monolith Productions, ופורסם על ידי Warner Bros. Interactive Entertainment. המשחק שוחרר עבור Microsoft Windows, פלייסטיישן 4 ו-Xbox One בחודש ספטמבר 2014, ועבור פלייסטיישן 3 ו-Xbox 360 בחודש נובמבר 2014. מדובר במשחק השני המתקיים בעולם הארץ התיכונה אשר דורג כמשחק למבוגרים בלבד על ידי ESRB, אחרי The Lord of the Rings: War in the North. המשחק מציג עלילה מקורית, המבוססת על הלגנדריום של טולקין מטעם הסופר ג'ון רונלד רעואל טולקין. עלילת המשחק מתרחשת בין אירועי ההוביט ושר הטבעות. השחקן שולט בטאליון (Talion), נוטר מגונדור אשר מוצא עצמו קשור לאלף לורד קלברימבור (Celebrimbor), יוצר הטבעת האחת, בשעה ששניהם יוצאים למלחמה כנגד סאורון על מנת לנקום את מותם של בני משפחתם. במסגרת המשחק, העלילה מאפשרת לשחקן לקחת חלק בפעילויות רבות ברחבי מורדור, תוך עשיית שימוש ביכולות על אנושיות לצורך לחימה באורקים השורצים במקום. ייחודו העיקרי של המשחק, אשר מבדל אותו ממשחקי עולם פתוח אחרים, הוא "מערכת הנמסיס" (Nemesis System), אשר מהווה מערכת אינטליגנציה מלאכותית המגיבה בזמן אמת להתרחשויות השונות במשחק, ומאפשרת לשחקן לעצב בדרכו את סיפור המשחק, על פי בחירותיו והתנהלותו. פיתוח המשחק החל בשנת 2011. במטרה ליצור עלילה מתואמת ועקבית עם ספריו של טולקין, המפתחים התייעצו עם אנשים רבים מחברת האחים וורנר, כמו גם עם פיטר ג'קסון, במאי סרטי טרילוגיית שר הטבעות וההוביט. בעוד שחברת Monolith Productions התמקדה בפיתוח הגרסאות לפלייסטיישן 4, Xbox One והמחשב האישי, פיתוח הגרסאות לפלייסטיישן 3 ול-Xbox 360 הופקד בידי חברת Behaviour Interactive. Shadow of Mordor זכה לביקורות חיוביות במיוחד עם שחרורו. מרבית השבחים הופנו למנגנון הלחימה, עיצוב העולם הפתוח, ומערכת הנמסיס, אף שהועלתה ביקורת מסוימת כלפי עלילת המשחק והקרבות כנגד הבוסים. לאחר השקתו, Shadow of Mordor הפך למשחק הווידאו המצליח ביותר המבוסס על היקום של טולקין, וזכה במספר רב של פרסים ומועמדויות לפרסים, לרבות תואר משחק השנה לשנת 2014.  משחק המשך, Middle-earth: Shadow of War, שוחרר באוקטובר 2017. אתר האינטרנט הרשמי של Middle-earth: Shadow of Mordor Middle-earth: Shadow of Mordor, באתר PCGamingWiki (באנגלית) ביקורת MIDDLE-EARTH: SHADOW OF MORDOR, באתר IGN ישראל, 30 בספטמבר 2014 ביקורת - Shadow of Mordor, באתר Vgames,‏ 8 באוקטובר 2014 ארז רונן, TECH‏, ביקורת: Shadow of Mordor, באתר וואלה, 12 באוקטובר 2014 אביב מזרחי, Shadow of Mordor: משחק אחד למשול בם, באתר ynet, 14 באוקטובר 2014 Middle-Earth: Shadow of Mordor – סיקור המשחק, באתר PCGALAXY, ‏23 באוקטובר 2014 הראל עילם, בדיקת כלכליסט Shadow Of Mordor: הצד האפל של שר הטבעות, באתר כלכליסט, 24 באוקטובר 2014 הכותר המפתיע: Middle-earth: Shadow of Mordor [ביקורת משחק], באתר Geektime, ‏22 בינואר 2015 Middle-earth: Shadow of Mordor, במסד הנתונים הקולנועיים IMDb (באנגלית)
Middle-earth: Shadow of War

Middle-earth: Shadow of War הוא משחק וידאו מבוסס עולם פתוח שפותח על ידי Monolith Productions, ופורסם על ידי Warner Bros. Interactive Entertainment. מדובר במשחק ההמשך ל-Middle-earth: Shadow of Mordor, אשר יצא במהלך שנת 2014, וזכה לביקורות חיוביות במיוחד. המשחק שוחרר ברחבי העולם עבור Microsoft Windows, פלייסטיישן 4 ו-Xbox one ב-10 באוקטובר 2017. Shadow of War מהווה המשך ישיר לעלילת המשחק הקודם, כאשר שני המשחקים מבוססים על הלגנדריום של טולקין, ומתרחשים בין אירועי ההוביט ושר הטבעות. בדומה לקודמו, המשחק קיבל השראה גם מהעיבוד הקולנועי של הבמאי פיטר ג'קסון במסגרת סרטי ההוביט ושר הטבעות. במסגרת המשחק, השחקן ממשיך את סיפורם של הריינג'ר טאליון (Talion) מגונדור, ושל האלף לורד קלברימבור (Celebrimbor), החולק איתו את גופו, בשעה שהם מחשלים טבעת כוח חדשה במטרה ליצור צבא של אורקים ולהביס את סאורון. בדומה לקודמו, Shadow of War עושה אף הוא שימוש ב"מערכת הנמסיס" (Nemesis System), אשר זכתה לשדרוג ביחס למשחק הקודם, ומהווה מערכת אינטליגנציה מלאכותית המגיבה בזמן אמת להתרחשויות השונות במשחק, ומאפשרת לשחקן לעצב בדרכו את סיפור המשחק, על פי בחירותיו והתנהלותו. לאחר השקתו, ובדומה לקודמו, Shadow of War זכה אף הוא לביקורות חיוביות מצד המבקרים, במיוחד ביחס למנגנון הלחימה ולמערכת הנמסיס המשודרגת, זאת חרף ביקורות שליליות שהועלו כלפי מספר אלמנטים ודמויות בסיפור. בפרט, חברת Monolith ספגה ביקורת שלילית בשל ההחלטה להכליל במשחק microtransactions וקופסאות שלל. זמן קצר טרם השקת המשחק, Monolith Productions שחררה גם משחק נלווה לטלפונים חכמים, התואם למערכות iOS ואנדרואיד. ביקורת - Middle Earth: Shadow of War, באתר Vgames,‏ 10 באוקטובר 2017 ביקורת: SHADOW OF WAR, באתר IGN ישראל, 12 באוקטובר 2017 לכל אורק יש שם: Middle Earth: Shadow Of War ביקורת גיימינג, באתר Geektime, ‏21 באוקטובר 2017 מדיה וקבצים בנושא Middle-earth: Shadow of War בוויקישיתוף אתר האינטרנט הרשמי של Middle-earth: Shadow of War Middle-earth: Shadow of War, באתר PCGamingWiki (באנגלית) ארגון דירוג המשחקים: קופסאות שלל אינן נחשבות כהימורים, באתר TGSPOT, ‏15 באוקטובר 2017 ארז רונן, ‏מה יש לגיימרים נגד תיבות אוצר?, באתר ‏מאקו‏, 11 באוקטובר 2017 סקירה: Middle Earth: Shadow of War – גרסת מובייל מאכזבת מדי, באתר TGSPOT, ‏3 באוקטובר 2017
אהבת הגר

אהבת הגר היא מצוות עשה מהתורה לאהוב גרים. המצווה מופיעה בפרשת עקב, בפסוק: ”וַאֲהַבְתֶּם אֶת הַגֵּר כִּי גֵרִים הֱיִיתֶם בְּאֶרֶץ מִצְרָיִם.” (דברים, י', י"ט) מצווה זו מופיעה בתורה שלושים ושש פעמים, ומתווספת למצוות אהבת ישראל - המתייחסת לגר צדק כמו לכל יהודי - ומצוות לא תונו האוסרת במפורש כל פגיעה בגר. הרמב"ם מסביר את חשיבות מצוות אהבת הגר באמצעות השוואה ליחס שדורשת התורה כלפי אנשים אחרים: דע שחובה שחייבתנו התורה על הגרים גדולה היא. על האב ועל האם נצטוינו בכבוד ומורא, ועל הנביאים – לשמוע להם, ואפשר שיכבד אדם ויירא וישמע ממי שאינו אוהבו, ועל הגרים צונו באהבה רבה המסורה ללב: ואהבתם את הגר וגו’, כמו שצונו לאהוב את שמו: ואהבת את ה’ אלהיך. — שו"ת הרמב"ם שאלה תמ"ח מצוות אהבת ישראל מחייבת את עם ישראל לאהוב כל אדם מישראל. מצוות אהבת הגר מוסיפה עליה ומדייקת את החשיבות שבאהבת גרים. הרמב"ם נותן טעם לדבר: ”ואף על פי שהיה נכלל בזה עם ישראל באמרו 'ואהבת לרעך כמוך' … בעבור שנכנס בתורתנו הוסיף לו האל אהבה, וייחד לו מצוה נוספת” (ספר המצוות לרמב"ם, עשה ר"ז). חידוש נוסף שהרמב"ם מציין הוא שבניגוד למצוות "ואהבת לרעך כמוך", מצוות אהבת הגר מחייבת אותנו לאהוב אותו ממש, ולא רק להתנהג כאילו אנחנו אוהבים אותו. יש שהסבירו שיש צורך בציווי מיוחד על אהבת הגר, מפני שהגר עלול להיות רגיש ופגיע יותר מאדם רגיל, מפני שחסרה לו תחושת הביטחון שיש לאדם שנמצא בסביבתו הטבעית. ולכן עלינו לשקול היטב כל מילה והתבטאות כלפיו. אסור להזכיר לגר את מעשיו הראשונים, מה שעשה לפני גיורו, וכן אסור לבזות בפניו של הגר גויים אחרים, כדי שלא לצערו. כאשר יש דין של ישראל ודין של גר, והם באותה דרגת תכיפות, ראוי להקדים את דינו של הגר. המצווה נוהגת בכל מקום ובכל זמן, וחלה על כולם, אנשים ונשים כאחד. אונאת הגר הרב אליעזר מלמד, מצוות אהבת הגר, פניני הלכה ליקוטים ב,א,טו הערך "אהבת הגר", במיקרופדיה תלמודית, באתר ויקישיבה תלמוד בבלי, מסכת בבא מציעא, דף נ"ט, עמוד ב' הרב יעקב קמנצקי, אמת ליעקב טו - מצוות אהבת הגר, באתר פניני הלכה, ‏2000-08-01 מסכת סנהדרין, דף צ"ד, עמוד א' הרב אליהו קושלבסקי, דבר שבמניין, מצווה ר"ז ספר החינוך, מצווה תל"א
דויד דוייה

דויד דוייה (בצרפתית: David Douillet; נולד ב-17 בפברואר 1969) הוא ג'ודוקא עבר צרפתי, פעמיים אלוף אולימפי מאטלנטה 1996 ומסידני 2000. דוייה נולד בעיר רואן. במהלך הקריירה שלו, דוייה התנשא לגובה של 1.96 מטר ושקל 125 ק"ג. הוא התחרה בקטגוריית המשקל הכבדה ביותר וזכה במדליית זהב במשחקים האולימפיים של אטלנטה 1996 וסידני 2000, בברצלונה 1992 הוא זכה בארד. דוייה זכה שלוש פעמים בתואר אלוף העולם בשנים 1993, 1995 ו-1997 וזכה גם במדליית הזהב בקטגוריית המשקל הפתוח ב-1995. באליפות אירופה זכה בזהב ב-1994, בכסף ב-1993 ובארד ב-1991 ו-1992. הישגים אלה הופכים אותו לאחד מהג'ודוקאים המעוטרים ביותר בהיסטוריה. במהלך הקריירה דוייה זכה במדליות רבות בתחרויות מהסבב העולמי וביניהן מדליות בטורנירי פריז וטוקיו היוקרתיים. לאחר פרישתו הפך לפרשן ספורט בערוץ הצרפתי +Canal. דוייה גם נכנס לפוליטיקה וכיהן כשר הספורט הצרפתי בין 26 בספטמבר 2011 למאי 2012. מדיה וקבצים בנושא דויד דוייה בוויקישיתוף דויד דוייה, ברשת החברתית פייסבוק דויד דוייה, ברשת החברתית אקס (טוויטר) דויד דוייה, ברשת החברתית אינסטגרם דויד דוייה, באתר הוועד האולימפי הבין-לאומי דויד דוייה, באתר olympedia.org דויד דוייה, באתר איגוד הג'ודו העולמי דויד דוייה, באתר JudoInside.com מידע על הג'ודוקא באתר JudoInside.
מוזיאון ההיסטוריה הצבאית והמלכותית של שוודיה

המוזיאון להיסטוריה הצבאית והמלכותית של שוודיה (בשוודית: Livrustkammaren) הוא מוזיאון השוכן בארמון המלכותי ארמון סטוקהולם בסטוקהולם, שוודיה. המוזיאון כולל ממצאים רבים מההיסטוריה הצבאית של שוודיה וההיסטוריה של המונרכיה השוודית. מוזיאון זה הוא המוזיאון העתיק ביותר בשוודיה. הוא נוסד ב-1628 על ידי המלך גוסטב השני אדולף, מלך שוודיה שרצה לשמר את בגדיו ממסע המלחמה שלו לפולין (Polish–Swedish War (1626–1629)) לדורות הבאים. אוסף המוזיאון כולל קרן שתייה העשויה מקרן אחת של שור הבר החי האחרון שתועד. הקרן נלקחה כשלל מלחמה מהכפר Jaktorów (אנ') בפולין על ידי הצבא השוודי במהלך הפלישה השוודית לפולין (1655–1660). הקרן המעוטרת של שור הבר האחרון שהיה שייך למלך זיגמונט השלישי מלך פולין שמלת ההכתרה של כריסטינה, מלכת שוודיה בגד מהתערוכה של כריסטינה, מלכת שוודיה בגדי נשף של גוסטב השלישי, מלך שוודיה הקסדה של גוסטב ואסה, מלך שוודיה שריון המוצג במוזיאון כרכרת הכתרה מגן של זיגמונט השני אוגוסט, מלך פולין שריון ילדים מדיה וקבצים בנושא מוזיאון ההיסטוריה הצבאית והמלכותית של שוודיה בוויקישיתוף אתר האינטרנט הרשמי של מוזיאון ההיסטוריה הצבאית והמלכותית של שוודיה (באנגלית) אתר האינטרנט הרשמי של מוזיאון ההיסטוריה הצבאית והמלכותית של שוודיה (בשוודית) מוזיאון ההיסטוריה הצבאית והמלכותית של שוודיה, ברשת החברתית פייסבוק מוזיאון ההיסטוריה הצבאית והמלכותית של שוודיה, ברשת החברתית אקס (טוויטר) מוזיאון ההיסטוריה הצבאית והמלכותית של שוודיה, ברשת החברתית אינסטגרם
Hush Little Baby

האם התכוונתם ל... Hush, Little Baby – שיר ערש אמריקאי מסורתי Hush Little Baby – רומן לנוער מאת קרולין ב' קוני משנת 1999 Hush Little Baby – שיר של וורטץ' 32 ואד שירן משנת 2012
פונקציה אופיינית

האם התכוונתם ל... בהסתברות ובסטטיסטיקה, פונקציה אופיינית היא פונקציה המתארת את ההתפלגות של משתנה מקרי. במתמטיקה, פונקציה מציינת נקראת גם פונקציה אופיינית.
יחסי לטביה–צרפת

יחסי לטביה–צרפת הם היחסים הדיפלומטיים שבין הרפובליקה של לטביה לבין הרפובליקה הצרפתית. בין צרפת ללטביה שוררים יחסים חמים כחלק מהיחסים של צרפת עם כלל המדינות הבלטיות. המדינות הן שותפות אסטרטגיות מאז הסכם שנחתם בנושא בריגה, במאי 2008. התוכנית הושלמה ואושררה באמצעות הסכם נוסף שנחתם ב-2012. בפברואר 2017, חתמו שרי ההגנה של צרפת ולטביה על הסכם הגנה בין-לאומי בפריז. הפורום הכלכלי של צרפת-לטביה התקיים בריגה במאי 2014. פורום נוסף התקיים בפריז באוקטובר 2017. ב-2018, חגיגות המאה של לטביה התקיימו הן בלטביה והן בצרפת. תערוכה על הסימבוליות הבלטית התקיימה במוזיאון ד'אורסיי, מאפריל עד יולי 2018. ישנו בריגה בית ספר צרפתי בשם "Lycee Francais de Riga". מאי 1992 - נשיא צרפת פרנסואה מיטראן היה ראש המדינה המערבי הראשון שמבקר בלטביה לאחר סיום המשטר הסובייטי. 2001 - נשיא צרפת ז'אק שיראק ערך ביקור בריגה. 2006 - נשיא צרפת ז'אק שיראק ערך ביקור בריגה במסגרת ועידת נאט"ו. מאי 2015 - נשיא צרפת פרנסואה הולנד ביקר מצרפת. ספטמבר 2020 - נשיא צרפת עמנואל מקרון ערך ביקור בריגה. 2005 - נשיאת לטביה ואירה ויקה-פרייברגה ביקרה בפריז ואורחה בארמון האליזה. 16 בנובמבר 2016 - ביקור של שר החוץ הלטבי אדגארס רינקביצ'ס בפריז לרגל 25 שנים לכינון היחסים הדיפלומטיים. 2018 - ביקור של ראש ממשלת לטביה ריימונדס ויוניס צרפת מיוצגת בלטביה בדרג השגרירות באמצעות שגרירות שהיא מחזיקה בריגה, בירת המדינה. לטביה מיוצגת בצרפת בדרג השגרירות באמצעות שגרירות שהיא מחזיקה בפריז, בירת המדינה. לטביה מיוצגת בצרפת גם בדרג הקונסולרי באמצעות 7 קונסוליות שהיא מחזיקה בערים: בורדו, קאלה, ליון, מרסיי, נאנסי, נאנט, וטולוז ושטרסבורג. מדיה וקבצים בנושא יחסי לטביה–צרפת בוויקישיתוף France and Latvia, משרד החוץ הצרפתי "French President Emmanuel Macron concludes his visit to Latvia". LSM.LV - Public broadcasting of Latvia (באנגלית). 2020-09-30. EMBASSY OF FRANCE IN RIGA, LATVIA EMBASSY OF LATVIA IN PARIS, FRANCE CONSULATE OF LATVIA IN BORDEAUX, FRANCE CONSULATE OF LATVIA IN CALAIS, FRANCE CONSULATE OF LATVIA IN LYON, FRANCE CONSULATE OF LATVIA IN MARSEILLE, FRANCE CONSULATE OF LATVIA IN NANCY, FRANCE CONSULATE OF LATVIA IN NANTES, FRANCE CONSULATE OF LATVIA IN TOULOUSE, FRANCE CONSULATE OF LATVIA IN STRASBOURG, FRANCE
תבור X-95

האם התכוונתם ל... מיקרו-תבור X95 – דור ב' של המיקרו-תבור, נכנס לשירות בצה"ל ב-2009. תבור X-95 פלאט-טופ – דור ג' של המיקרו-תבור, נקלט בצה"ל החל מ-2018.
יחסי בורקינה פאסו – דנמרק

יחסי בורקינה פאסו–דנמרק הם היחסים הבילטרליים הרשמיים, הפוליטיים, השיתופיים והמדיניים שבין מדינת בורקינה פאסו לבין ממלכת דנמרק. בורקינה פאסו מחזיקה בשגרירות בעיר הבירה קופנהגן. שגרירות דנמרק בבורקינה פאסו ממוקמת בוואגאדוגו. מאז 1973 מסייעות המדינות זו לזו בפיתוחן הטכנולוגי והכלכלי. סך הסיוע הכספי לבורקינה פאסו עמד על 233 מיליון DKK בשנת 2010. תמיכתה העיקרית של דנמרק הייתה בנושא הפחתת העוני. העוני בבורקינה פאסו הוא הרקע לשיתוף הפעולה הפיתוחי הדני והבורקיני. דנמרק אף מחזיקה בתוכנית בנושא החקלאות בבורקינה פאסו. בין היתר נחתמו מספר הסכמים בין דנמרק ובורקינה פאסו. Burkina Faso embassy in Copenhagen Danish embassy in Ouagadougou & History between Burkina Faso and Denmark Burkina Faso - Denmark Partnership Danish assistance with Agriculture Exchange of letters constituting an agreement concerning support for the Pan African festival of cinema and television at Ouagadougou (הקישור אינו פעיל, נובמבר 2016) Exchange of letters constituting an agreement concerning support by the Danish Government for the development of the electric power sector in Burkina Faso (הקישור אינו פעיל, נובמבר 2016)
יחסי דנמרק–קוסובו

יחסי דנמרק-קוסובו הם היחסים הבילטרליים הרשמיים, הפוליטיים, השיתופיים והמדיניים שבין ממלכת דנמרק לבין הרפובליקה של קוסובו. קוסובו הכריזה על עצמאותה מסרביה ב-17 בפברואר 2008, דנמרק הכירה בכך ב-21 בפברואר 2008. שגריר דנמרק לקוסובו כפוף לשגרירות בווינה שבאוסטריה מאז 6 במרץ 2008. דנמרק תרמה קבוצה של כ-308 חיילים לכוח קוסובו שבראשות נאט"ו. נכון לנובמבר 2010, נותרו בתוכה יחידה של 152 חברים. "DENMARK RECOGNISES KOSOVO". ambprag.um.dk. 22 בפברואר 2008. אורכב מ-המקור ב-2009-01-24. נבדק ב-2008-02-22. {{cite web}}: (עזרה) "Denmark's relations with Kosovo" (בדנית). ambwien.um.dk. 6 במרץ 2008. אורכב מ-המקור ב-27 בדצמבר 2008. נבדק ב-2008-05-16. {{cite web}}: (עזרה) "Kosovo Force (KFOR)" www.nato.int Link accessed 21-07-09
מתי קובלר

מתי קובלר (Mátti Kovler‏; נולד ב-14 בספטמבר 1980) הוא מלחין ישראלי ויוצר בתחום התיאטרון והאופרה. מתי קובלר נולד במוסקבה, והיגר לישראל בשנת 1990 עם משפחתו. מתי הוא נכדם של זמר האופרה הרוסי ליאוניד קובלר והפסנתרנית רוזה איידוס, תלמידתו של אלכסנדר גולדנוויזר. בוגר התיכון הישראלי למדעים ולאמנויות בירושלים. לאחר שרותו הצבאי השלים תואר ראשון באקדמיה למוסיקה ולמחול בירושלים והמשיך את לימודיו בארצות הברית. קובלר לימד בבית קונסרבטוריון ניו אינגלנד, Northeastern University בבוסטון. בשנים 2014-2015 הוא היה מלחין הבית במרכז אלי ויזל באוניברסיטת בוסטון. החל מ-2015 קובלר משתתף בסדנת בי אמ איי לתיאטרון מוזיקלי ע״ש לימן אנגל בניו יורק. קובלר הוא המנהל האמנותי של קבוצת התיאטרון Floating Tower (מגדל פורח) בברוקלין, ניו יורק. יצירותיו הוזמנו על ידי פסטיבל ישראל, טנגלווד וה-קרנגי הול. יצירותיו לתזמורת בוצעו על ידי התזמורת הפילהרמונית הישראלית, תזמורת אולפני פוקס סימפוניה (לוס אנג'לס), תזמורת מטרופול (אמסטרדם), רביעיית אריאל, שירלי בריל ועוד. יצירתו ״דראמף וזהב הריין״, אופרה סאטירית, הועלתה בניו יורק ערב בחירות נובמבר 2016 לנשיאות ארה״ב. האופרה שהופקה בשיתוף עם האנסמבל העכשווי הבינלאומי וקלייר צ'ייס היא פרודיה על ואגנר מנקודת מבטן של שלוש נשותיו של דונלד טראמפ. מתי קובלר היה עמית בפסטיבלי טנגלווד, אספן וקיג'יאנה, זכה בשני פרסים מטעם אסק״פ "איגוד המלחינים האמריקאיים" ע״ש מורטון גולד הניתנים למלחינים צעירים, וכן בפרס ע״ש תיאודור פרסר בקומפוזיציה. במהלך שהותו בארץ זכה במלגות מטעם קרן התרבות אמריקה-ישראל. מתי מחזיק בתואר דוקטור בקומפוזיציה מקונסרבטוריון ניו אינגלנד. בספטמבר 2013 מתי הוכר על ידי העיר בוסטון כמו אחד מששת הזוכים במלגות האח תומאס, פרסים דו שנתיים לאמנים מדיסציפלינות שונות אשר תרמו תרומה יוצאת דופן לחיי התרבות ולקהילת העיר. אתר האינטרנט הרשמי של מתי קובלר מתי קובלר, באתר ספוטיפיי מתי קובלר, באתר סאונדקלאוד (באנגלית) אתר האינטרנט של קבוצת Floating Tower עמי ותמי, אגדה מוזיקלית לכל המשפחה בגרסה הסימפונית, באתר ה-Itunes В поисках еврейской Малаховки — Booknik.ru, booknik.ru About » Elie Wiesel Center for Jewish Studies | Boston University, www.bu.edu (באנגלית) Desk, BWW News. "Honeck & Moss present IN THE WORKS at the Duplex". BroadwayWorld.com (באנגלית). נבדק ב-2017-10-25. Floating Tower | Mátti Kovler, artistic director | Brooklyn, NY, Floating Tower | Mátti Kovler, artistic director | Brooklyn, NY "Composer Matti Kovler realizes dream of reviving fairy-tale opera in Boston - The Boston Globe". BostonGlobe.com. נבדק ב-2017-10-26. Kovler, Matti Here Comes Messiah Commission | Carnegie Hall, www.carnegiehall.org (ארכיון) "In Trump-inspired opera parody, it ain't over until the third wife sings - The Boston Globe". BostonGlobe.com. נבדק ב-2017-10-26. The Drumf and the Rhinegold, Floating Tower "A Musical Star on the Rise". The Jewish Journal. אורכב מ-המקור ב-2017-10-26. נבדק ב-2017-10-25. "The 2010 ASCAP Foundation Morton Gould Young Composers Awards". www.ascap.com. נבדק ב-2017-10-25. "Six Greater Boston artists receive $15,000 Brother Thomas fellowships". www.tbf.org. אורכב מ-המקור ב-2016-09-05. נבדק ב-2016-09-20.
אשלי גונזלס

אשלי גונזלס (בספרדית: Asley González; נולד ב-5 בספטמבר 1989) הוא ג'ודוקא קובני המתחרה בקטגוריית עד 90 ק"ג, סגן אלוף אולימפי מלונדון 2012. באליפות העולם 2013 שנערכה בריו דה ז'ניירו, זכה גונזלס במדליית הזהב. גונזלס מחזיק גם במדליית ארד מאליפות העולם 2011 שנערכה בפריז, ובשתי מדליות כסף מהמשחקים הפאן-אמריקאיים. זכה בפרסים הבאים: המשחקים האולימפיים: לונדון 2012: מדליית כסף בקטגוריית המשקל עד 90 ק"ג אליפות העולם: ריו דה ז'ניירו 2013: מדליית זהב בקטגוריית המשקל עד 90 ק"ג פריז 2011: מדליית ארד בקטגוריית המשקל עד 90 ק"ג המשחקים הפאן-אמריקאיים: גוודלחרה 2011: מדליית כסף בקטגוריית המשקל עד 90 ק"ג טורונטו 2015: מדליית כסף בקטגוריית המשקל עד 90 ק"ג האליפות הפאן-אמריקאית: גוודלחרה 2011: מדליית זהב בקטגוריית המשקל עד 90 ק"ג סן חוסה 2013: מדליית זהב בקטגוריית המשקל עד 90 ק"ג מונטריאול 2012: מדליית כסף בקטגוריית המשקל עד 90 ק"ג אדמונטון 2015: מדליית כסף בקטגוריית המשקל עד 90 ק"ג סן חוסה 2018: מדליית כסף בקטגוריית המשקל עד 90 ק"ג תחרויות מהסבב העולמי (מאסטרס, גראנד סלאם, גראנד פרי): גראנד סלאם ריו דה ז'ניירו 2011: מדליית כסף גראנד סלאם טוקיו 2011: מדליית כסף גראנד סלאם פריז 2012: מדליית ארד גראנד סלאם פריז 2013: מדליית כסף טורניר המאסטרס 2013: מדליית ארד גראנד פרי מיאמי 2013: מדליית זהב טורניר המאסטרס 2015: מדליית ארד גראנד פרי בודפשט 2015: מדליית ארד גראנד פרי צ'ינגדאו 2015: מדליית כסף גראנד סלאם טוקיו 2015: מדליית כסף גראנד פרי הוואנה 2016: מדליית זהב גראנד פרי זאגרב 2018: מדליית כסף אשלי גונזלס, ברשת החברתית פייסבוק אשלי גונזלס, ברשת החברתית אינסטגרם אשלי גונזלס, באתר הוועד האולימפי הבין-לאומי אשלי גונזלס, באתר olympedia.org אשלי גונזלס, באתר איגוד הג'ודו העולמי אשלי גונזלס, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
Believe Tour

Believe Tour הוא סיבוב ההופעות העולמי השני של הזמר הקנדי ג'סטין ביבר. הסיבוב תומך באלבום האולפן השלישי שלו, Believe, אשר יצא ב-19 ביוני 2012. הסיבוב החל ב-29 בספטמבר 2012, בגלנדייל והסתיים ב-8 בדצמבר 2013, בפרת'. סיבוב ההופעות גרף סכום של כ-209.9 מיליון דולר, דבר אשר הפך אותו לאחד מסיבובי ההופעות המצליחים ביותר בכל הזמנים, ולשני המצליח ביותר של ביבר. כאשר פרסם את רשימת השירים שנכללו בסיבוב ההופעות, הודיע ביבר כי הוא ירבה לשיר שירים מן שני אלבומים הראשונים, My World 2.0, וMy World, וקומץ שירים מן האלבום שעליו נבנה סיבוב ההופעות עצמו. רוב מבקרי המוזיקה הפנו כלפי סיבוב ההופעות שבחים רבים, כאשר תיארו אותו כשונה לגמרי מן סיבוב ההופעות הראשון של ביבר, "My World Tour". בנוסף, מעריציו של ביבר רכשו את כל הכרטיסים שהוצעו למכירה בין רגע, דבר אשר עזר לקידום סיבוב ההופעות. ביבר אף התראיין מספר פעמים רבות, וברוב הראיונות הוא פירט על רקע צאתו של סיבוב ההופעות, ועל כל מה שעומד מאחוריו. רשימת השירים הזו תקפה להופעה שהתקיימה ב-29 בספטמבר 2012. רשימה זו לא תקפה לכל ההופעות. רשימה של ההופעות, תאריכיהן, ערים, מדינות, מתחם, הופעות חימום, כרטיסים אשר נמכרו, וההכנסות. ג'סטין ביבר BELIEVE בליברס מדיה וקבצים בנושא Believe Tour בוויקישיתוף "Believe Tour". Justin Bieber Wiki (באנגלית). נבדק ב-2017-10-25. Justin Bieber Average Setlists of tour: Believe Tour | setlist.fm, www.setlist.fm "Justin Bieber Setlist Believe World Tour 17 Great Songs". Barrystickets.com (באנגלית אמריקאית). 2016-12-04. אורכב מ-המקור ב-2017-10-26. נבדק ב-2017-10-25. Believe - Justin Bieber | Songs, Reviews, Credits | AllMusic, AllMusic Hoby, Hermione (2012-06-16). "Justin Bieber: Believe – review". The Observer (באנגלית בריטית). ISSN 0029-7712. נבדק ב-2017-10-25. "Justin Bieber Touches Down in Los Angeles With Out-Of-This-World Show: Concert Review". The Hollywood Reporter (באנגלית). נבדק ב-2017-10-25. "Photos: Justin Bieber's sold-out 'Believe' World Tour stop at MGM Grand". LasVegasSun.com (באנגלית). 2013-06-30. אורכב מ-המקור ב-2013-07-01. נבדק ב-2017-10-25.
איראקלי צירקידזה

איראקלי צִירֵקִידזֶה (בגאורגית: ირაკლი ცირეკიძე; באנגלית: Irakli Tsirekidze;‏ נולד ב-3 במאי 1982) הוא ג'ודוקא גאורגי, אלוף אולימפי מבייג'ינג 2008, ואלוף עולם מ-2007. בשנת 2007, זכה צירקידזה במדליית כסף באליפות אירופה. באותה שנה התחרה באליפות העולם, שם הגיע עד לגמר וניצח את היווני איליאס איליאדיס ביוקו. באפריל 2008 זכה במדליית ארד באליפות אירופה שנערכה בליסבון וב-13 באוגוסט 2008, הוא התחרה באולימפיאדת בייג'ינג וזכה במדליית הזהב לאחר ניצחון על איבן פרשין מרוסיה בחצי הגמר ועל עמר בניחלף האלג'יראי בגמר. בשנת 2011, זכה צירקידזה במדליות ארד באליפות אירופה ובאליפות העולם תחת קטגוריית המשקל עד 100 ק"ג. לאחר אולימפיאדת ריו 2016, צירקידזה מונה למאמן הראשי של נבחרת גיאורגיה בג'ודו. מקור: 2005 מדליית כסף - גביע העולם -90 ק"ג, טביליסי מדליית ארד גביע העולם -90 ק"ג, פראג 2006 מדליית זהב - גביע העולם -90 ק"ג, ליסבון מדליית זהב - גביע העולם -90 ק"ג, טביליסי מדליית זהב - אליפות גאורגיה -90 ק"ג, טביליסי מדליית ארד - גביע העולם -90 ק"ג, פראג מדליית ארד - גביע העולם -100 ק"ג, באקו 2007 מדליית זהב - אליפות העולם -90 ק"ג, ריו דה ז'ניירו מדליית זהב - גביע העולם -90 ק"ג, ורשה מדליית כסף - אליפות אירופה -90 ק"ג, בלגרד מדליית כסף - גביע העולם -90 ק"ג, טביליסי מדליית ארד - גביע העולם -90 ק"ג, בוקרשט 2008 מדליית זהב - המשחקים האולימפיים -90 ק"ג, בייג'ינג מדליית זהב - גביע העולם -90 ק"ג, פראג מדליית כסף - גביע העולם -90 ק"ג, טביליסי מדליית ארד - אליפות אירופה -90 ק"ג, ליסבון 2009 מדליית ארד - גראנד פרי -100 ק"ג, המבורג 2010 מדליית זהב - גביע העולם -100 ק"ג, מדריד מדליית ארד - גראנד סלאם -100 ק"ג, פריז 2011 מדליית ארד - אליפות העולם -100 ק"ג, פריז מדליית ארד - אליפות אירופה -100 ק"ג, איסטנבול מדליית ארד - גראנד סלאם -100 ק"ג, טוקיו 2012 מדליית זהב - גראנד סלאם -100 ק"ג, ריו דה ז'ניירו איראקלי צירקידזה, ברשת החברתית פייסבוק איראקלי צירקידזה, באתר olympedia.org איראקלי צירקידזה, באתר איגוד הג'ודו העולמי איראקלי צירקידזה, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. France win more medals at world judo championships. AFP. September 15, 2007.
ברה-סור-סן

ברה-סור-סן (בצרפתית: bray-sur-seine) היא קומונה במחוז סן-אה-מארן (אנ') בחבל איל-דה-פראנס שבצרפת. פרק זה לוקה בחסר. אנא תרמו לוויקיפדיה והשלימו אותו. בעיירה התקיימה בימי הביניים קהילה יהודית. לפי היינריך גרוס (אנ') בספרו "Gallia Judaica" (פריז, 1897) כונתה העיירה במקורות היהודיים הקדומים בשלל שמות: בראיא, בריאה, בראיה, בריא, ברייאה, בראיי סור שיינא, בראשה, ברייש. מבין יהודיה נודע (כך על פי השערת גרוס) "הקדוש רבי יעקב דבריאה" שנהרג בעיר על קידוש השם, כנראה בשנת 1191. דברי תורתו מצוטטים בתוספות רבינו ישעיה שבשיטה מקובצת (מסכת בבא קמא דף ב עמוד א, דף ה עמוד ב ועוד). מדיה וקבצים בנושא ברה-סור-סן בוויקישיתוף אתר האינטרנט הרשמי של ברה-סור-סן (בצרפתית) בריי סור סיין (צרפת), דף שער בספרייה הלאומית
תיאור מקרה

ברפואה, תיאור מקרה (case report) הוא סוג של מאמר מדעי המפרט את התסמינים, האבחנה, הטיפול והמעקב של מטופל בודד. הם בדרך כלל מתארים אירוע חריג, דרך טיפול חדשנית או תמונה ייחודית אשר להם מטרות רפואיות, מדעיות וחינוכיות. לעיתים, מפורסמים תיאורי מקרה של כמה חולים הסובלים מאותה המחלה ואז הפרסום יקרא סדרת מקרים (case series). במקרים נדירים, מפורסמים תיאורי מקרה כדי לתאר סימפטומים של מחלה חדשה ומסתורית, וכך מוסבת תשומת הלב של שאר הרופאים לתופעה זו. למשל, מחלת האיידס תוארה לראשונה בספרות הרפואית בשנת 1981 בסדרת מקרים של חמישה חולים הומוסקסואלים. במקרה אחר, שלח הרופא האנגלי ווסט מכתב לעיתון Lancet בו תיאר את תסמונת ווסט בבנו שלו עצמו. דוגמה נוספת היא מחלת פרקינסון, אשר תוארה לראשונה על ידי ג'יימס פרקינסון בשישה חולים, אשר חלקם היו עוברי אורח שחלפו על ידו ברחוב. הרופא הנודע זיגמונד פרויד פרסם מספר תיאורי מקרה מרשימים אשר היוו אבן דרך ברפואה ובפסיכולוגיה. חקר מקרה